EkBass/fiwiki-20250220-pages-articles huggingface dataset:
Kylmää terästä (täsmennyssivu)

Kylmää terästä voi tarkoittaa seuraavia asioita: * Kylmää terästä (Blue Steel), vuoden 1989 elokuva, naispoliisin ensimmäinen tehtävä * Kylmää terästä (Heart of the City), vuoden 1986–1987 televisiosarja, yövuoroja tekevä poliisi ja yksinhuoltajaisä * Kylmää terästä (Special Dynamic), Alexander Fullertonin jännitysromaani, englantilainen tutkii saamelaisten terroritekoja * "Kylmä teräs", Kotiteollisuus-yhtyeen kappale albumissa Kotiteollisuus
Ariake (1904)

Ariake () oli keisarillisen Japanin laivaston vuonna 1905 valmistunut Harusame-luokan torpedovenehävittäjä, joka luovutettiin poliisiveneeksi 12. marraskuuta 1925. == Valmistus == Alus tilattiin 1903 osana vuoden 1894 kymmenvuotisohjelmaa Kuren laivastontelakalta, missä köli laskettiin 30. kesäkuuta 1904. Alus laskettiin vesille saman vuoden lopulla 17. joulukuuta ja valmistui 15. maaliskuuta 1905. == Palvelus == Venäjän–Japanin sodassa alus osallistui Tsushiman meritaisteluun. Ariake luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922 ja poistettiin palveluksesta 10. huhtikuuta 1925. Se luovutettiin sisäasiainministeriölle poliisiveneeksi 12. marraskuuta 1925. == Lähteet == * === Viitteet === Luokka:Harusame-luokan hävittäjät Luokka:Japanilaiset Venäjän–Japanin sodan hävittäjät Luokka:Japanilaiset ensimmäisen maailmansodan hävittäjät
Macao (peli)

Macao ('kolme puhdasta') on unkarilainen korttipeli. Se kuuluu onnenpeleihin ja on ventin muunnelma. Kuvakorttien arvo on 0 ja ässän 1. Pelissa pyritään mahdollisimman lähelle 9 pistettä, ei kuitenkaan yli. "Puhtaita pelejä" ovat summat 7, 8 ja 9, jos ne on saatu kahdella kortilla. Niistä saa panoksen vastaavasti kaksin-, kolmin- tai nelinkertaisena.Otavan Iso tietosanakirja, Otava 1968, osa 5, p. 1179 ==Lähteet== Luokka:Korttipelit
Yuki Kobayashi (maastohiihtäjä)

Yuki Kobayashi (, s. 1. marraskuuta 1987 Tsunan, Niigatan prefektuuri) on japanilainen maastohiihtäjä. Maailmancupissa Kobayashi kilpaili ensimmäisen kerran Bormiossa maaliskuussa 2008. Ensimmäiset maailmancupin pisteensä hän saavutti La Clusaz'ssa joulukuussa 2010 oltuaan 15 kilometrin vapaan hiihtotavan yhteislähtökilpailussa 28:s. Parhaimmillaan hän on sijoittunut maailmancupissa 19:nneksi Oslon 30 kilometrin vapaan hiihtotavan yhteislähtökilpailussa maaliskuussa 2013. Oslon MM-kilpailuissa 2011 Kobayashi sijoittui 30 kilometrin vapaan hiihtotavan kilpailussa 27:nneksi, 15 kilometrin yhdistelmäkilpailussa 42:nneksi ja Japanin viestijoukkueen mukana kymmenenneksi. Val di Fiemmen MM-kilpailuissa 2013 hän sijoittui 30 kilometrin perinteisen hiihtotavan kilpailussa 35:nneksi, 15 kilometrin yhdistelmäkilpailussa 44:nneksi ja 10 kilometrin vapaan hiihtotavan kilpailussa 47:nneksi. Falunin MM-kilpailuissa 2015 hän oli 10 kilometrin vapaan hiihtotavan kilpailussa yhdestoista ja 15 kilometrin yhdistelmäkilpailussa 34:s. == Lähteet == Luokka:Japanilaiset maastohiihtäjät Luokka:Vuonna 1987 syntyneet Luokka:Elävät henkilöt
Debora Agreiter

Debora Agreiter (s. 25. helmikuuta 1991) on italialainen maastohiihtäjä. Maailmancupissa Agreiter kilpaili ensimmäisen kerran Lahdessa maaliskuussa 2011. Ensimmäiset maailmancupin pisteensä hän saavutti Sjusjøenissä marraskuussa 2011 oltuaan 10 kilometrin vapaan hiihtotavan kilpailussa 26:s. Parhaimmillaan hän on sijoittunut maailmancupissa 13:nneksi Canmoren 15 kilometrin yhdistelmäkilpailussa joulukuussa 2012. Val di Fiemmen MM- kilpailuissa 2013 Agreiter sijoittui 10 kilometrin vapaan hiihtotavan kilpailussa 16:nneksi, 30 kilometrin perinteisen hiihtotavan kilpailussa 24:nneksi ja 15 kilometrin yhdistelmäkilpailussa 31:nneksi. Italian viestijoukkueessa hän sijoittui kahdeksanneksi. Sotšin olympialaisissa 2014 hän oli vapaan hiihtotavan 30 kilometrin yhteislähtökilpailussa 16:s ja yhdistelmäkilpailussa 30:s. == Lähteet == Luokka:Italialaiset maastohiihtäjät Luokka:Vuonna 1991 syntyneet Luokka:Elävät henkilöt
Gnawat

Gnawat (, ) ovat Pohjois-Afrikassa asuva ihmisryhmä, jonka juuret ovat läntisessä Afrikassa. Gnawat ovat arabien 1600-luvun aikana vangitsemien ihmisten eli orjien jälkeläisiä. Orjia tuotiin Sudanin, Malin ja Guinean alueilta Saharan yli pohjoiseen Afrikkaan, jossa heidät saatettiin myydä edelleen eteenpäin tai he saattoivat joutua Marokon sulttaanin palvelijoiksi. == Musiikki == Gnawamusiikilla on syviä hengellisiä ja parantamiseen tähtääviä pyrkimyksiä. Musiikki pohjautuu muinaisiin Saharan eteläpuolisesta Afrikasta peräisin oleviin rituaaleihin sekä islamin mystiseen suuntaukseen sufilaisuuteen. Gnawojen parannusseremoniat eli lilat alkavat iltahämärässä ja kestävät auringonnousuun saakka. Seremoniaa johtaa papitar, joka rukoilee islaminuskoon kuuluvia henkiolentoja jinnejä tai muinaisia afrikkalaisia henkiä sekä islamilaisia pyhimyksiä. Gnawojen bluesinkaltaisessa musiikissa käytettäviä soittimia ovat gimbri-niminen kielisoitin ja qraqeb-nimiset metalliset kastanjetit. Marokon länsirannikon Essaouirassa järjestetään vuosittain kesäkuussa nelipäiväinen gnawa- ja maailmanmusiikkifestivaali. Festivaalin esiintyjät ovat paikallisia, kansallisia ja osa tulee ulkomailta. == Lähteet == == Aiheesta muualla == * Gnaoua Culture , Discover the Gnawa culture. Luokka:Marokon etniset ryhmät Luokka:Algerian etniset ryhmät
Vladimir Mainov

Vladimir Nikolajevitš Mainov (1845–1888) oli venäläinen kansatieteilijä. Hän teki 1870-luvun lopulla Venäjän Maantieteellisen seuran toimeksiannosta tutkimusretkiä itäisten suomensukuisten kansojen keskuuteen. Hänen mordovalaisia käsitteleviä tapaetnologisia tutkimuksiaan on myös suomennettu.Otavan Iso tietosanakirja, Otava 1968, osa 5, p. 1228 ==Julkaisut== *Mainoff, W[ladimir], Mordvankansan häätapoja, 1883 *Mainov, Wladimir, Mordvankansan lakitapoja, 1888 *Mainov, Wladimir, Mordvankansan häätapoja / Mordvankansan lakitapoja, 1883, 1888 *Vladimir Nikolaevich Mainov, Les Restes de La Mythologie Mordvine, Nabu Press, 2012 ==Lähteet== ==Aiheesta muualla== *Otteita kirjasta Matka Ääniselle ja Karjalaan *Laine: Vladimir Nikolajevitč Mainov Karjalan kuvaajana (pdf) *Mainovin kirje E. N. Setälälle on valtionarkistossa Luokka:Venäläiset etnologit Luokka:Vuonna 1845 syntyneet Luokka:Vuonna 1888 kuolleet
Tullio Baraglia

Tullio Baraglia (21. heinäkuuta 1934 Gera Lario, Como – 23. marraskuuta 2017 Gera Lario, Como) oli italialainen soutaja ja kaksinkertainen olympiamitalisti. Hän oli perämiehettömässä nelikossa mukana saavuttamassa hopeaa Rooman kesäolympialaisissa 1960, pronssia Méxicon kesäolympialaisissa 1968 ja Euroopan mestaruuden vuonna 1961https://www.sport-komplett.de/sport- komplett/sportarten/r/rudern/hst/67.html.Olympedia == Lähteet == * === Viitteet === == Aiheesta muualla == * Luokka:Italialaiset soutajat Luokka:Italialaiset olympiamitalistit Luokka:Vuonna 1934 syntyneet Luokka:Vuonna 2017 kuolleet
Renato Bosatta

Renato Bosatta (s. 11. helmikuuta 1938 Pianello del Lario, Como) on italialainen entinen soutaja ja kolminkertainen olympiamitalisti. Hän sai perämiehettömässä nelikossa hopeaa vuoden 1960 kesäolympialaisissa Roomassa ja pronssia vuoden 1968 kesäolympialaisissa Méxicossa. Lisäksi hän sai perämiehellisessä nelikossa hopeaa vuoden 1964 kesäolympialaisissa Tokiossa.Renato Bosatta Bio, Stats, and Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1938 syntyneet Luokka:Elävät henkilöt
Giancarlo Crosta

Giancarlo Crosta (7. elokuuta 1934 Pianello del Lario, Como - 23. syyskuuta 2024) on italialainen entinen soutaja ja olympiamitalisti. Hän kilpaili vuoden 1960 kesäolympialaisissa ja oli siellä mukana saamassa perämiehettömässä nelikossa hopeaa.Giancarlo Crosta Bio, Stats, and Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1934 syntyneet Luokka:Vuonna 2024 kuolleet
Giuseppe Galante

Giuseppe Galante (2. syyskuuta 1937 Domaso, Como – 19. joulukuuta 2021 Gravedona ed Uniti) oli italialainen soutaja, kaksinkertainen olympiamitalisti ja Euroopan mestari. Galante saavutti olympiahopeaa perämiehettömässä nelikossa Roomassa 1960 ja perämiehellisessä nelikossa Tokiossa 1964. Hän kilpaili olympiatasolla vielä Méxicossa 1968 sijoittuen perämiehellisessä nelikossa neljänneksi. Myös historian ensimmäisissä MM-kilpailuissa 1962 hän saavutti neljännen sijan. EM-kilpailuissa Galante voitti perämiehettömässä nelikossa kultaa vuonna 1961 ja pronssia perämiehellisessä nelikossa vuonna 1964. Galante kuoli 84-vuotiaana 19. joulukuuta 2021.OlympediaLo sport comasco piange l'olimpionico Giuseppe Galante == Lähteet == * === Viitteet === == Aiheesta muualla == * Luokka:Italialaiset soutajat Luokka:Italialaiset olympiamitalistit Luokka:Vuonna 1937 syntyneet Luokka:Vuonna 2021 kuolleet
Igor Rudakov

Igor Aleksandrovitš Rudakov (; s. 8. lokakuuta 1934 Leningrad) on entinen Neuvostoliittoa edustanut soutaja ja olympiamitalisti. Hän sai perämiehellisessä kaksikossa hopeaa vuoden 1960 kesäolympialaisissa Roomassa. Hän kilpaili myös kesäolympialaisissa 1964 Tokiossa, 1968 Méxicossa ja 1972 Münchenissä, mutta ei saanut niissä mitaleita.Igor Rudakov Bio, Stats, and Results | Olympics at Sports-Reference.com == Lähteet == Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1934 syntyneet Luokka:Elävät henkilöt
Zigmas Jukna

Zigmas Jukna (13. heinäkuuta 1935 Palūksčiai, Liettua – 7. lokakuuta 1980 Vilna, Liettua) oli Neuvostoliittoa edustanut soutaja ja kaksinkertainen olympiamitalisti. Hän sai hopeaa perämiehellisessä kaksikossa vuoden 1960 kesäolympialaisissa Roomassa ja pronssia kahdeksikossa vuoden 1968 kesäolympialaisissa Méxicossa. Lisäksi hän kilpaili vuoden 1964 kesäolympialaisissa Tokiossa ja jäi siellä kahdeksikossa viidennelle sijalle.Zigmas Jukna Bio, Stats, and Results | Olympics at Sports-Reference.com == Lähteet == Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1935 syntyneet Luokka:Vuonna 1980 kuolleet
Punainen linja (Cleveland)

Punainen linja () on Ohion Clevelandissa toimiva metrolinja. Se kuuluu RTA Rapid Transit -järjestelmään, jossa on Punaisen linjan lisäksi kaksi pikaraitiotielinjaa. Punainen linja kulkee Cleveland-Hopkinsin kansainväliseltä lentoasemalta Clevelandin keskustassa sijaitsevaan Tower Cityyn. Linjan pituus on noin 31 kilometriä, jonka varrella on yhteensä 18 metroasemaa. Punainen linja otettiin käyttöön 15. maaliskuuta 1955. Nykyisin linjalla on arkipäivisin keskimäärin noin 26 500 matkustajaa vuorokaudessa. == Lähteet == == Aiheesta muualla == * RTA:n kotisivut Luokka:Yhdysvaltain metroliikenne Luokka:Ohion liikenne Luokka:Cleveland
Kuopio Rugby Club

Kuopio Rugby Club on kuopiolainen rugbyseura, joka perustettiin 14.2.2011. Seuralla on miesten ja naisten joukkueet. Kausilla 2011, 2012 ja 2013 KRC pelasi 1.div. pohjoislohkossa ja kausilla 2014–2017 SM-sarjassa. Miesten joukkuetta on aiemmin valmentanut Ari Tikkanen ja David Baker. Paras sijoitus SM-sarjassa viides kaudella 2016 (yhdeksän joukkueen sarjassa). Kaudella 2018 joukkueen valmennuksesta vastaa Jussi Viljanen. Naisten joukkuetta valmentaa Antti Partanen ja joukkue pelaa 7-rugbyn SM-sarjaa talvella ja I-divisioonaa kesällä. ==Miesten otteluohjelma 2018== Alustava otteluohjelma I-divisioona. Neljä parasta etenevät välieriin. Otteluohjelma 2018 19.5. Espoo KRC 2.6. Pori KRC 16.6. KRC Tampere 30.6. KRC Warriors2 14.7. Turku KRC 28.7. KRC Espoo 11.8. KRC Pori 25.8. Warriors2 KRC 8.9. Tampere KRC 15.9. KRC Turku Kotiottelut Puijon stadionin nurmikentällä ja Väinölänniemen stadionilla. ==Aiheesta muualla== * Seuran viralliset sivut * Suomen Rugby Liiton sivut Luokka:Suomalaiset rugbyseurat Luokka:Kuopiolaiset urheiluseurat Luokka:Vuonna 2011 perustetut urheiluseurat
Atle Mali

Atle Menotti Mali (6. maaliskuuta 1904 Punkalaidun – 19. joulukuuta 1961 Helsinki)Kuolinilmoitus, Helsingin Sanomat 21.12.1961, s. 2 oli suomalainen lääkäri, joka oli erikoistunut pediatriaan. Mali oli Lääkintöhallituksen yleisen osaston päällikkö ja lääkintöneuvos 1948–1954, Keskinäisen Henkivakuutusyhtiö Salaman ylilääkäri vuodesta 1952, Terveydenhoitolehden päätoimittaja vuodesta 1951 ja Suomen Lääkärilehden päätoimittaja vuodesta 1956. Hänelle myönnettiin professorin arvonimi 1959.Otavan Iso tietosanakirja, Otava 1968, osa 5, p. 1278 ==Lähteet== Luokka:Suomalaiset päätoimittajat Luokka:Suomalaiset lääkärit Luokka:Suomalaiset virkamiehet Luokka:Suomalaiset professorin arvonimen saaneet Luokka:Vuonna 1904 syntyneet Luokka:Vuonna 1961 kuolleet
Tuva Toftdahl Staver

Tuva Toftdahl Staver (s. 31. toukokuuta 1990) on norjalainen maastohiihtäjä. Maailmancupissa Staver kilpaili ensimmäisen kerran Beitostølenissä marraskuussa 2009. Ensimmäiset maailmancupin pisteensä hän saavutti Lahdessa maaliskuussa 2013 oltuaan 10 kilometrin perinteisen hiihtotavan kilpailussa 30:s. Parhaimmillaan hän on sijoittunut maailmancupissa 18:nneksi Oslon 30 kilometrin perinteisen hiihtotavan yhteislähtökilpailussa maaliskuussa 2014. Nuorten MM-kilpailuissa Hinterzartenissa 2010 Staver voitti kultaa Norjan viestijoukkueen kanssa ja saavutti pronssia 10 kilometrin yhdistelmäkilpailussa. == Lähteet == Luokka:Norjalaiset maastohiihtäjät Luokka:Vuonna 1990 syntyneet Luokka:Elävät henkilöt
Santiago Urrutia

Santiago Urrutia Lausarot (s. 30. elokuuta 1996 Miguelete) on uruguaylainen moottoriurheilija. == Ura == Hän aloitti uransa karting-sarjoissa. Vuonna 2011 Urrutia ajoi neljä kilpailua Formula Abarth -sarjassa saavuttaen viisi pistettä. Seuraavana vuonna Urrutia kilpaili täyden kauden sarjassa sijoittuen neljänneksi Euroopan ja Italian sarjoissa kolmella voitollaan. Vuonna 2013 Urrutia kilpaili European F3 Open -sarjassa. Hän voitti kaksi kilpailua sijoittuen sarjan neljänneksi. Vuonna 2014 Urrutia kilpaili GP3-sarjassa suomalaisen Koiranen GP -tallin kuljettajana. Hän ei saavuttanut kauden aikana yhtään pistettä ja oli parhaimmillaan kilpailussa 11:s. Vuonna 2015 Urrutia kilpaili Pro Mazda Championship -sarjassa ja voitti sarjan mestaruuden. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2014 Koiranen GP ESP FEA 21 ESP SPR 13 AUT FEA 16 AUT SPR 12 GBR FEA Kesk. GBR SPR 14 GER FEA 22 GER SPR 18 HUN FEA 12 HUN SPR Kesk. BEL FEA 13 BEL SPR 18 ITA FEA Kesk. ITA SPR 15 RUS FEA 14 RUS SPR 12 ABU FEA 11 ABU SPR 12 0 23. ==Aiheesta muualla== *http://www.driverdb.com/drivers/santiago- urrutia/career/ Luokka:Uruguaylaiset autourheilijat Luokka:Vuonna 1996 syntyneet Luokka:GP3-kuljettajat Luokka:Elävät henkilöt
Sondre Turvoll Fossli

Sondre Turvoll Fossli (s. 10. elokuuta 1993) on norjalainen aktiiviuransa päättänyt maastohiihtäjä. Maailmancupissa Fossli kilpaili ensimmäisen kerran Drammenissa helmikuussa 2011 sijoittuen vapaan hiihtotavan sprintissä 25:nneksi. Kymmenen parhaan joukkoon hän sijoittui ensimmäisen kerran Drammenin perinteisen hiihtotavan sprintissä maaliskuussa 2013 oltuaan yhdeksäs. Marraskuussa 2014 hän sijoittui ensimmäisen kerran kolmen parhaan joukkoon oltuaan kolmas Rukan perinteisen hiihtotavan sprintissä. Sprintticupissa hän sijoittui kaudella 2014–2015 viidenneksi. Fossli voitti kaudella 2015–2016 Rukan Nordic Opening -tapahtuman perinteisen hiihtotavan sprintin. Hän sijoittui kolmanneksi Davosin vapaan hiihtotavan sprintissä. Fossli sijoittui kaudella 2016–2017 Pyeongchangissa maailmancupin perinteisen hiihtotavan sprintissä toiseksi. Nuorten MM-kilpailuissa Otepäässä 2011 Fossli saavutti hopeaa perinteisen sprintissä. Vuoden 2012 kilpailuissa Erzurumissa hän saavutti pronssia sekä vapaan sprintissä että Norjan viestijoukkueessa. Hän voitti alle 23-vuotiaiden maailmanmestaruuden perinteisen hiihtotavan sprintissä 2015. Elokuussa 2019 Fossli sai sydänkohtauksen ajaessaan autoa Oslossa. Hänen sydämensä pysähtyi seitsemäksi minuutiksi, mutta hänet saatiin tapahtumapaikalla elvytettyä defibrillaattorilla. Fossli ilmoitti huhtikuussa 2020 lopettavansa aktiiviuransa terveydellisistä syistä. Hän ilmoitti vaativansa Norjan hiihtoliittolta ja vakuutusyhtiö Ifiltä korvausta koska pitää sydänkohtausta työtapaturmana. Kaikki norjalaiset maajoukkuehiihtäjät on vakuutettu kyseisessä vakuutusyhtiössä. == Lähteet == Luokka:Norjalaiset maastohiihtäjät Luokka:Vuonna 1993 syntyneet Luokka:Elävät henkilöt
Karl Wilhelm Malm

Karl Wilhelm Malm (14. elokuuta 1772 Kuopio – 18. elokuuta 1826 Joroinen) oli Suomen sotaan osallistunut everstiluutnantti. Hän johti vuoden 1808 aikana menestyksekkäitä partioretkiä Pohjois-Savossa ja Pohjois-Karjalassa käyttäen apunaan vapaaehtoisia talonpoikaisjoukkoja. Karl Wilhelm Malmin isä oli sotakomissaari Johan Malm. Isänsä kuoltua Malm joutui keskeyttämään koulunkäyntinsä vain 10-vuotiaana vuonna 1782 ja värväytymään vapaaehtoisena Savon jääkärirykmenttiin, jossa hän palveli sen jälkeen 28 vuotta. Hänet nimitettiin hieman ennen Kustaa III:n sodan puhkeamista vuonna 1788 majoitusmestariksi. Osallistuttuaan sodan aikana Parkuinmäen ja Laitaatsillan taisteluihin hänet ylennettiin kersantiksi ja seuraavana vuonna vänrikiksi. Sittemmin hän yleni 1796 aliluutnantiksi, 1798 luutnantiksi ja 1804 kapteeniksi. Akordijärjestelmän vuoksi Malm joutui maksamaan Kerimäen komppanian päällikkön tehtävästä huomattavan summan rahaa.Suomen sodan historia 1808 - 1809, Karttakeskus 2008. Suomen sodan alussa Malm kuului Savosta perääntyviin joukkoihin, mutta pääsi sitten osallistumaan eversti Johan August Sandelsin johtamaan vastahyökkäykseen. Pulkkilan taistelun jälkeen toukokuussa 1808 Malm johti 150 miehen erikoisosastoa, jonka tehtävänä oli hävittää venäläisten varastot Iisalmessa ja Kuopiossa. Hän vangitsi 9. toukokuuta ilman taistelua satamiehisen venäläisosaston Taipaleessa, minkä jälkeen tie oli auki Kuopioon. Malm valloitti Kuopion 12. toukokuuta 1808 ja sai palkkiona ylennyksen majuriksi. Hän jatkoi etenemistään Juvalle saakka, josta siirtyi heinäkuussa Joensuuhun ja karkotti siellä olleet venäläiset käyttäen apunaan talonpoikia. Hän voitti 10. elokuuta Pälkjärven taistelussa 600 miehen kokoisella joukolla 2 000 miehen vahvuisen venäläisosaston ja eteni jopa Venäjän puolelle rajaa, mutta joutui lopulta perääntymään ylivoiman edessä Sandelsin muun armeijan luo.Facta 2001, WSOY 1981, 10. osa, palsta 779 Everstiluutnantiksi ylennetty Malm osallistui lokakuun 1808 lopussa Koljonvirran taisteluun. Sandels lähetti hänet 11. marraskuuta takaisin Koljonvirralle johtamaan vastaiskua, mutta tuolloin Malm haavoittui päähän ja jäi venäläisten vangiksi. Malm vapautui sotavankeudesta jo ennen Haminan rauhaa. Hän erosi Ruotsin sotapalveluksesta vuonna 1810. Eronsa yhteydessä hänet aateloitiin Ruotsissa ja hänelle myönnettiin hovijahtimestarin arvo sekä Miekkaritarikunnan suurristi, joista yhtäkään hän ei ottanut vastaan. Hän ei myöskään jatkanut sotilasuraansa Venäjän palveluksessa. Loppuikänsä hän toimi maanviljelijänä Joroisten Torstilassa ja Tuomaalassa. Suomen sisällissotaan ja heimosotiin osallistunut eversti Carl Wilhelm Malm oli Karl Wilhelm Malmin pojanpoika. == Lähteet == Luokka:Suomalaiset everstit Luokka:Suomen sota Luokka:Vuonna 1772 syntyneet Luokka:Vuonna 1826 kuolleet
Rolf Larcher

Rolf Larcher (9. kesäkuuta 1934 Meilen, Zürich – 5. maaliskuuta 2024) oli sveitsiläinen soutaja. Hän kilpaili vuoden 1960 kesäolympialaisissa Roomassa ja sai siellä Ernst Hürlimannin kanssa pronssia kaksikossa. == Lähteet == Luokka:Sveitsiläiset soutajat Luokka:Sveitsiläiset olympiamitalistit Luokka:Vuonna 1934 syntyneet Luokka:Vuonna 2024 kuolleet
Oleg Golovanov

Oleg Sergejevitš Golovanov (; 17. joulukuuta 1934 Leningrad – 24. toukokuuta 2019Умер Олег Сергеевич Голованов ) oli Neuvostoliittoa edustanut soutaja ja olympiavoittaja. Hän voitti perämiehettömissä kaksikoissa olympiakultaa Valentin Boreikon kanssa Rooman kesäolympialaisissa 1960. Golovanov ja Boreiko saavuttivat lisäksi hopeaa Euroopan-mestaruuskilpailuissa vuonna 1959 ja maailmanmestaruuskilpailuissa 1962. He osallistuivat vielä Tokion kesäolympialaisiin 1964 mutta eivät edenneet siellä finaaliin.Oleg Golovanov Bio, Stats, and Results | Olympics at Sports-Reference.com Urheilu-uransa lopetettuaan Golovanov toimi valmentajana Leningradissa. Hän oli muun muassa Moskovan kesäolympialaisissa 1980 Neuvostoliiton soutujoukkueen valmentaja. == Lähteet == Luokka:Neuvostoliittolaiset soutajat Luokka:Neuvostoliittolaiset olympiavoittajat Luokka:Vuonna 1934 syntyneet Luokka:Vuonna 2019 kuolleet
Otto Malm

Otto August Malm (25. heinäkuuta 1838 Pietarsaari – 25. marraskuuta 1898 Pietarsaari) oli suomalainen laivanvarustaja ja lahjoittaja. Malmille myönnettiin kauppaneuvoksen arvo 1881. Malm jatkoi isänsä Peter Malmin yritystoimintaa ja jäi pietarsaarelaisen Malmin laivanvarustaja- ja kauppiassuvun viimeiseksi edustajaksi. Hän lahjoitti merkittävän summan Pietarsaareen rakennettavan rautatien rakentamiseen. Testamentissaan hän määräsi perustettavaksi Otto A. Malmin lahjoitusrahaston ja määräsi suuren rahasumman myös Pietarsaaren kaupungille.Otavan Iso tietosanakirja, Otava 1968, osa 5, p. == Lähteet == == Kirjallisuutta == *Oscar Nikula: Malmska handelshuset i Jakobstad, Svenska litteratursällskapet i Finland, 1948 == Aiheesta muualla == * Malmin kauppahuoneen historia Pietarsaaren kaupungin sivustolla * Malmin kauppahuone (Archive.org) Luokka:Suomalaiset laivanvarustajat Luokka:Suomalaiset lahjoittajat Luokka:Kauppaneuvokset Luokka:Vuonna 1838 syntyneet Luokka:Vuonna 1898 kuolleet
Fubuki (1905)

Fubuki () oli keisarillisen Japanin laivaston vuonna 1905 valmistunut Harusame-luokan torpedovenehävittäjä, joka myytiin romutettavaksi 1. huhtikuuta 1924. == Valmistus == Alus tilattiin 1903 osana vuoden 1894 kymmenvuotisohjelmaa Kuren laivastontelakalta, missä köli laskettiin 29. syyskuuta 1904. Alus laskettiin vesille 21. tammikuuta 1905 ja valmistui reilua kuukautta myöhemmin 28. helmikuuta. == Palvelus == Venäjän–Japanin sodassa alus osallistui Tsushiman meritaisteluun. Fubuki luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922 ja myytiin romutettavaksi 1. huhtikuuta 1924. == Lähteet == * === Viitteet === Luokka:Harusame-luokan hävittäjät Luokka:Japanilaiset Venäjän–Japanin sodan hävittäjät Luokka:Japanilaiset ensimmäisen maailmansodan hävittäjät
Arare (1905)

Arare () oli keisarillisen Japanin laivaston vuonna 1905 valmistunut Harusame- luokan torpedovenehävittäjä, joka myytiin romutettavaksi 1. huhtikuuta 1924. == Valmistus == Alus tilattiin 1903 osana vuoden 1894 kymmenvuotisohjelmaa Kuren laivastontelakalta, missä köli laskettiin 29. lokakuuta 1904. Alus laskettiin vesille 5. huhtikuuta 1905 ja valmistui reilua kuukautta myöhemmin 10. toukokuuta. == Palvelus == Venäjän–Japanin sodassa alus osallistui Tsushiman meritaisteluun. Arare luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922 ja myytiin romutettavaksi 1. huhtikuuta 1924. == Lähteet == * === Viitteet === Luokka:Harusame-luokan hävittäjät Luokka:Japanilaiset Venäjän–Japanin sodan hävittäjät Luokka:Japanilaiset ensimmäisen maailmansodan hävittäjät
Robert Dumontois

Robert Michel Dumontois (6. elokuuta 1941 Lyon – 15. kesäkuuta 2022 Saint-Paul-lès-Romans) oli ranskalainen soutaja. Hän sai perämiehellisessä nelikossa hopeaa vuoden 1960 kesäolympialaisissa Roomassa. Hän kilpaili myös vuoden 1964 kesäolympialaisissa Tokiossa ja jäi kahdeksikossa seitsemännelle sijalle.Robert Dumontois Bio, Stats, and Results | Olympics at Sports-Reference.com == Lähteet == Luokka:Ranskalaiset soutajat Luokka:Ranskalaiset olympiamitalistit Luokka:Vuonna 1941 syntyneet Luokka:Vuonna 2022 kuolleet
František Gregor

František Gregor (8. joulukuuta 1938 Bratislava – 10. maaliskuuta 2013) oli Tšekkoslovakiaa edustanut jääkiekkoilija, olympiamitalisti ja Euroopan mestari. Gregor voitti Tšekkoslovakian jääkiekkomaajoukkueessa olympiapronssia Innsbruckista 1964 sekä kolme MM- ja kolme EM-mitalia, joukossa Euroopan mestaruus vuodelta 1961.http://www.eliteprospects.com/player.php?player=206839 Gregor kuoli 10. maaliskuuta 2013, 74-vuotiaana.http://hokej.cz/spravny-chlap- jehoz-strel-se-brankari-bali-zemrel-frantisek-gregor-obrance-mistru- evropy-1961/ == Lähteet == * * František Gregor Bio, Stats and Results Olympics at Sports-Reference.com === Viitteet === Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1938 syntyneet Luokka:Vuonna 2013 kuolleet
Still Into You

”Still Into You” on yhdysvaltalaisen rock-yhtyeen, Paramoren, 14. maaliskuuta 2013 julkaistu single. Se on toinen single yhtyeen vuonna 2013 julkaistulta neljänneltä studioalbumilta, Paramore. Paramore esitti kappaleen ensimmäisen kerran 13. maaliskuuta 2013 SXSW:ssä, ja lisäsi seuraavana päivänä kappaleen lyriikkavideon YouTubeen. Australiassa singleä on myyty kultalevyyn oikeuttava määrä. == Lähteet == Luokka:Vuoden 2013 kappaleet Luokka:Paramoren kappaleet
Maantieteen historia

Maantiede syntyi käytännön tarpeesta, että maailmalla liikkumista varten tarvittiin tietoa maapallon pinnasta. Tämän kuvailun rinnalle on vähitellen tullut järkiperäinen tulkitseminen ja vuorovaikutusten selvittäminen. Nykyisin pyritään entistä selkeämmin löytämään ilmiöille yleisiä lainalaisuuksia, jolloin maantiede liikkuu luonnontieteellisin periaattein. ==Antiikin ja humanismin maantiede== Maantieteessä oli pitkään rinnakkain kaksi tutkimusperinnettä. Toisen tarkoitus oli rakentaa kvantitatiivinen paikantamisjärjestelmä. Antiikin Kreikassa päästiin tässä jo varsin pitkälle. Pythagoras ja Aristoteles osoittivat maan pyöreäksi. Eratosthenes pyrki laskemaan maan koon ja otti käyttöön sanan geografia. Toinen maantieteen haara pyrki määrittelemään kokoavasti alueiden luonnon, ilmaston, pinnanmuodot ja kulttuurin. Antiikin aikana suuntausta edusti ajanlaskun alussa elänyt Strabon. Karttojen laatiminen oli tälle tieteenhaaralle tärkeää ja se riippui kartografian kehittymisestä. Maaston muotoja opittiin kuitenkin mittaamaan vasta 1500-luvulla. Plinius vanhempi laati Roomassa 77 jaa. tietokirjan Naturalis historia, joka käsitteli maailmankaikkeutta, maantiedettä, eläin- ja kasvitiedettä, metalleja ja mineraaleja. Hänen teoksensa perustui yli 2 000 lähdeteokseen, mutta lähdekritiikkiä niitä kohtaan Plinius ei käyttänyt, joten tiedot ovat varsin epäluotettavia. ==Renessanssin ja uuden ajan maantiede== Koordinaattikartat syntyivät vähitellen 1500-luvun aikana. Maalla mittaaminen oli kolmioinnin keinoin melko tarkkaa, mutta merillä vaikeampaa. Kronometrin keksiminen 1700-luvulla oli ratkaiseva parannus tähän haasteeseen. Kun karttojen tarkkuus parani, alkoi maantieteen painotus 1700-luvulla siirtyä uudelleen kuvailevan tutkimuksen puolelle. Saksalaiset Immanuel Kant, Carl Ritter ja Alexander von Humboldt tutkivat maapallon pinnan alueellisia eroja, ja samalla maantiede rajasi alan ulkopuolelle biosfäärin ja geofysiikan tutkimisen. Näin maantieteen rinnalle alkoi muodostua eri tieteenalojen rintama, johon kuuluivat geologia, kasvitiede, maaperätiede, taloustiede, sosiologia ja antropologia. Maantiede pyrkii kokoavasti osoittamaan, miten ilmiöt yhdessä vaikuttavat alueen yleisiin ja erityisiin piirteisiin. ==Katso myös== * Maantiede#Maantieteen historia ==Lähteet== == Aiheesta muualla == * Luokka:Seulonnan keskeiset artikkelit
Munjärvenlahti

Munjärvenlahti (myös Munjärven Lahti, Lahti, Lahtenkylä; ) on Petrovskin kunnan keskuskylä Karjalan tasavallan Kontupohjan piirissä Venäjällä. Se sijaitsee Munjärven länsirannalla 39 kilometriä Kontupohjasta maanteitse länteen. Kylässä on 424 asukasta (vuonna 2012)Generalnyi plan, s. 4.. ==Historia== Munjärvenlahti on vanha lyydiläiskylä. Venäjän keisarikunnassa se oli Munjärven volostin eli kunnan keskus. Vuonna 1905 kylässä oli koulu, 29 taloa ja 304 asukasta. 1920-luvulta lähtien Munjärvenlahti toimi Petrovskin piirin ja Munjärven kyläneuvoston keskuksena. Vuonna 1933 kyläneuvostoon kuului 17 kylää: Jekunniemi (ven. Deknavolok), Kenjakka (Kenjaki), Kurhananselkä (Kurganova Selga), Kurinoja (Kuri Rutšei), Lumbiinen (Lumbina), Mellitsä (Melnitsa), Motora (Motorino), Munjärven pogosta (Munozero), Munjärvenlahti, Pesträinkylä (Pestrjakovskaja), Puikniemi (Paiguba), Suontakuinen (Zaboloto), Törökkä (Tereki), Ulkoinen (Ulkojeva), Ulnojeva, Varhomia (Gotnavolok) ja Vasjukka (Vasjuki)Suomenkieliset nimimuodot: . Niissä oli yhteensä lähes 1 800 asukasta, joista 1 569 oli karjalaisia, 173 venäläisiä ja 19 suomalaisia. Munjärvenlahden kylässä asukkaita oli 527. Jatkosodan aikana väestö evakuoitiin Uralille ja vetäytyvät neuvostojoukot polttivat lähes kaikki kylän talot. Petrovskin piiri lakkautettiin 1957 ja Munjärven kyläneuvosto liitettiin Kontupohjan piiriin. Vuonna 1962 kyläneuvosto sai nimen Petrovski. Munjärvenlahden asukasluku oli 1960-luvulla suurimmillaan lähes 1 800\. Kylässä toimi metsätalous, saha ja tielaitos. Vuoteen 1979 mennessä väkiluku oli laskenut alle yhdeksansadan. ==Nykypäivä== Munjärvenlahden kautta kulkee Suojun aseman ja Hirvaan välinen kestopäällystetty maantie, josta haarautuu tie Vuohtjärvelle. Kylästä on linja-autoyhteydet Petroskoihin, Kontupohjaan, Hirvaaseen ja Vuohtjärvelle.Generalnyi plan, s. 20. Kylässä toimii kaksi puunjalostuslaitostaGeneralnyi plan, s. 27.. Palveluihin kuuluu lastentarha, koulu, kulttuuritalo, kirjasto, lääkintäasema, apteekki, posti, ruokala ja kaksi kauppaaGeneralnyi plan, s. 21–22.. Munjärvenlahti tunnetaan Ivan Ljovkinin perustamasta Petrovskin karjalaisesta kansankuorosta. Kylässä on toisessa maailmansodassa kaatuneiden neuvostosotilaiden hautapaikkaGeneralnyi plan, s. 19. ja vuonna 2001 rakennettu tsasouna. Lähistöllä sijaitsee laskettelukeskus ja lomakyläGeneralnyi plan, s. 22.. ==Lähteet== * ===Viitteet=== ==Aiheesta muualla== * Munjärvenlahti Karjalan tasavallan matkailusivustolla Luokka:Kontupohjan piirin asutut paikat
Hayabusa-luokka (torpedovene)

Hayabusa-luokka oli keisarillisen Japanin laivaston kuudentoista torpedoveneen muodostama alusluokka, jonka alukset valmistettiin osana laivaston vahvistamiseen tähdännyttä kymmenvuotissuunnitelmaa vuosina 1900–1904. == Alukset == Neljä ensimmäistä 1. luokan torpedoveneiksi luokiteltua alusta tilattiin osana vuosien 1897–1898 hankintaohjelmaa Chantiers et Ateliers Augustin Normandilta Le Havresta Ranskasta. Alukset muistuttivat Ranskan merivoimille valmistettuja Cyclone-luokan aluksia. Ranskassa valmistettua alusluokkaa käytettiin Japanista osana vuosien 1896–1897 hankintaohjelmaa tilattujen alusten suunnitteluun.Jentschura, Jung & Mickel 1977, s. 128. Hayabusa-luokan torpedoveneetGardiner 2002, s. 238–239. Nimi Telakka Kölinlasku Vesille Valmis Kohtalo Hayabusa Chantiers et Ateliers Augustin Normand, Le Havre - 1899 19. huhtikuuta 1900 poistettu alusluettelosta 1. huhtikuuta 1919 Kasasagi Normand - 1900 30. marraskuuta 1900 poistettu alusluettelosta 1. huhtikuuta 1919 Manazuru Normand - 1900 7. marraskuuta 1900 poistettu alusluettelosta 1. huhtikuuta 1919 romutettu 1921 Chidori Normand - 1901 9. huhtikuuta 1901 poistettu alusluettelosta 1. huhtikuuta 1919 Aotaka-luokka Aotaka-luokka Aotaka-luokka Aotaka-luokka Aotaka-luokka Aotaka-luokka Aotaka-luokka Kari Kuren laivastontelakka - 14. maaliskuuta 1903 25. heinäkuuta 1903 poistettu alusluettelosta 1. huhtikuuta 1922 Aotaka Kure - helmikuu 1903 1. elokuuta 1903 poistettu alusluettelosta 1. huhtikuuta 1922 Hato Kure - heinäkuu 1903 22. lokakuuta 1903 poistettu alusluettelosta 1. huhtikuuta 1922 romutettu 1923 Tsubame Kure - elokuu 1903 24. marraskuuta 1903 poistettu alusluettelosta 1. huhtikuuta 1922 romutettu 1927 Hibari Kure - lokakuu 1903 10. tammikuuta 1904 poistettu alusluettelosta 1. huhtikuuta 1923 Kiji Kure - marraskuu 1903 23. tammikuuta 1904 upposi 31. maaliskuuta 1904 osuttuaan miinaan Port Arthurin edustalla Kiji Kure - - 9. toukokuuta 1905 poistettu alusluettelosta 15. joulukuuta 1923 Sagi Kawasaki, Kōbe - joulukuu 1903 22. maaliskuuta 1904 poistettu alusluettelosta 1. huhtikuuta 1923 Uzura Kawasaki, Kōbe - helmikuu 1904 22. huhtikuuta 1904 poistettu alusluettelosta 1. huhtikuuta 1923 Kamome Kawasaki, Kōbe - huhtikuu 1904 4. kesäkuuta 1904 poistettu alusluettelosta 15. joulukuuta 1923 Hashitaka Kawasaki, Kōbe - joulukuu 1903 27. helmikuuta 1904 poistettu alusluettelosta 1. huhtikuuta 1923 Ōtori Kawasaki - huhtikuu 1904 4. kesäkuuta 1904 poistettu alusluettelosta 15. joulukuuta 1923 == Lähteet == * * === Viitteet === *
Peter Malm

Peter Malm (22. syyskuuta 1800 Pietarsaari – 7. elokuuta 1868 Tukholma) oli suomalainen kauppias, laivanvarustaja ja valtiopäivämies. Malmille myönnettiin kauppaneuvoksen arvo vuonna 1836. Malm harjoitti Pietarsaaressa kauppa- ja laivanvarustustoimintaa ja oli Karlholmin veneveistämön omistajia. Hänellä oli 1840-luvulla 13 purjealusta ja 2 559 lästiä, ja hän oli aikanaan Suomen suurin laivanvarustaja. Hänen omistamansa aluksen Herculeen kapteeni Petter Gustaf Idman oli ensimmäinen suomalainen maailmanympäripurjehtija (1845–1847). Malm perusti vuonna 1859 Suomeen ensimmäisen höyrysahan. Hän oli porvarissäädyssä Pietarsaaren ja Kokkolan edustaja valtiopäivillä 1863 ja Pietarsaaren edustaja 1867. Molemmilla valtiopäivillä Malm oli pankkivaliokunnan jäsen, 1863–1864 myös säädyn suuren lähetystön jäsen ja 1867 valitsijamies. Peter Malmin poika Otto Malm jatkoi hänen yritystoimintaansa.Otavan Iso tietosanakirja, Otava 1968, osa 5, s. 1287. Peter Malmin vanhemmat olivat kauppaneuvos, valtiopäivämies Pehr Malm ja tämän toinen puoliso Brita Maria Roos.Biografia- sampo: Pehr Malm Viitattu 31.12.2020. ==Lähteet== ==Kirjallisuutta== * ==Aiheesta muualla== * Malmin kauppahuoneen historia Pietarsaaren kaupungin sivustolla * Malmin kauppahuone (Archive.org) Luokka:Suomalaiset kauppiaat Luokka:Suomalaiset laivanvarustajat Luokka:Suomen suuriruhtinaskunnan porvarissäädyn valtiopäivämiehet Luokka:Kauppaneuvokset Luokka:Vuonna 1800 syntyneet Luokka:Vuonna 1868 kuolleet
Luettelo Kokemäenjoen silloista

Tämä on luettelo Kokemäenjoen silloista. Sillat on lueteltu yläjuoksulta joen alkukohdasta lähtien. Mukana ovat pääuoman lisäksi myös sivuhaarojen sillat. Km Silta Kunta Pituus Rakennettu Huom. Kuva Koordinaatit Viite 0 Tyrvään voimalaitos (Hartolankosken silta) Sastamala 81 m 1950 patosilta Viitattu 17.3.2013. 4,5 Mielaanniemen silta (Kiikan silta) Sastamala 72 m 1953 12,0 Keikyän riippusilta Sastamala 226 m 1948 kevyen liikenteen silta 12,6 Äetsän voimalaitos Sastamala 150 m 1921 patosilta 14,3 Keikyän silta Sastamala 161 m 1980 21,9 Karhiniemen silta Huittinen 215 m 1987 25,1 Naarassaaren silta Huittinen 56 m 1989 26,8 Leppisaaren silta Huittinen 30 m 1985 36,3 Kiettareen silta Kokemäki 86 m 1958 36,5 Kyttälän sahan silta Kokemäki 54 m 1956 36,8 Kyttälän sahan riippusilta Kokemäki 42 m 1956 kevyen liikenteen silta 37,2 Vihatussaaren silta Kokemäki 50 m 1959 40,7 Vitikkalansaaren silta Kokemäki 75 m 2000 41,3 Pahakosken rautatiesilta Kokemäki 92 m 1919 42,0 Putajan rautatiesilta Kokemäki 42 m 2013 42,0 Köysikosken rautatiesilta Kokemäki 42 m 1938 42,3 Vuorionsaaren silta Kokemäki 32 m 2001 47,0 Säpilän riippusilta Kokemäki 164 m 1950 kevyen liikenteen silta 54,1 Levonsaaren silta Kokemäki 40 m 1958 55,2 Kuljunhaaran silta Kokemäki 42 m 1959 58.9 Kolsin voimalaitos Kokemäki 180 m 1946 patosilta 61,6 Tulkkilan silta Kokemäki 91 m 1918 kevyen liikenteen silta, museosilta 62,3 Vuolteen silta Kokemäki 133 m 1963 75,5 Harjavallan silta Harjavalta 172 m 1983 150px 78,6 Harjavallan vesivoimalaitos Harjavalta / Nakkila 188 m 1939 patosilta 86,6 Arantilan silta Nakkila 140 m 1990 89,2 Anolan kartanon silta Nakkila 25 m 1958 yksityiskäytössä 96,5 Friitalan silta Ulvila 136 m 2018 97,8 Saaren silta Ulvila 30 m 1926 150px 98,9 Eeron silta Ulvila 35 m 1999 kevyen liikenteen silta 99,6 Pikkuhaaran silta Ulvila 54 m 1958 Valtatie 11:n maantiesilta 99,4 Koiviston silta Ulvila / Pori 114 m 1961 Valtatie 11:n maantiesilta 103,5 Varvourinjuovan rautatiesilta Pori 40 m 1930 103,8 Varvourinjuovan silta Pori 46 m 2006 103,8 Porin rautatiesilta Pori 194 m 1930 104,5 Lukkarinsilta Pori 195 m 2006 106,1 Lämpöputken kävelysilta (Höyryputkensilta) Pori 180 m 1957 Teollinen silta, ei julkisessa käytössä 106,5 Linnansilta Pori 225 m 1974 150px 106,7 Porinsilta Pori 156 m 1926 150px 107,1 Taavi-silta Pori 137 m 1994 kesäaikana käytössä oleva kävelysilta 107,5 Raumansilta Pori 72 m 1973 107,7 Pormestarinsilta Pori 86 m 2001 kevyen liikenteen silta 107,9 Polsanluodon silta Pori 21 m 2017 kevyen liikenteen silta 108,6 Hevosluodon itäinen silta Pori 23 m 1975 108,6 Hevosluodon läntinen silta Pori 23 m 1975 109,0 Niittäjänsilta Pori 79 m 2018 kesäaikana käytössä oleva kävelysilta 109,0 Lanajuovan silta II Pori 15 m 2001 109,5 Lanajuovan silta I Pori 15 m 2001 109,8 Länsitien–Hevosluodon silta (Turun silta) Pori 94 m 1986 Valtatie 8:n maantiesilta 109,8 Länsitien–Luotsinmäen silta Pori 185 m 1986 Valtatie 8:n maantiesilta 110,1 Länsitien–Lanajuovan silta Pori 25 m 1986 Valtatie 8:n maantiesilta 110,3 Länsitien–Hanhiluodon silta Pori 89 m 1986 Valtatie 8:n maantiesilta == Lähteet == Luokka:41.1 Suomi * Kokemäenjoen sillat
Kotaka (1887)

Kotaka () oli keisarillisen Japanin laivaston vuonna 1887 vesillelaskettu panssaroitu torpedovene. == Taustaa == Vuoden 1885 laivasto-ohjelmassa esitettiin, että Japani varustaisi kolme laivastoa. Kuhunkin laivastoon tulisi kuusi risteilijää ja kuusi tykkivenettä, joiden tukena olisi rahtialuksen kuljettama joko kahdeksan pienen aluksen torpedovenelaivue sekä toinen kuudesta panssaroiduista torpedoveneestä koottu laivue. Viimeksi mainittu oli uusi idea, ja sen vuoksi Japani tilasi koealus Kotakan Yarrowilta.Gardiner 2002, s. 237. == Valmistus == Alus tilattiin Yarrow Shipbuildersilta Poplarista Lontoosta Japanin esittämien vaatimusten mukaan. Alus toimitettiin osina Japaniin, jossa se kasattiin. Köli laskettiin Japanissa 7. syyskuuta 1886 Yokosukan laivastontelakalla, ja alus laskettiin vesille 21. tammikuuta 1887. Alus valmistui 10. lokakuuta 1888. Aluksen kansi ja kyljet konehuoneen kohdalta suojattiin yhden tuuman paksuisella panssarilla. Sen aseistuksena oli neljä yhden naulan pikatykkiä sekä neljä torpedoputkea, joista kaksi oli keulassa ja kaksi perässä. Torpedoputkista oli mahdollista laukaistA 14 tuuman Schwartzkopf-torpedoita, joiden kantama oli 400 metriä ja nopeus 22–24 solmua. Suunnitelma osoittautui epäonnistuneeksi, ja alus jäikin tyyppinsä ainoaksi.Evans & Peattie 2012, s. 17. == Palvelus == Alus upotti torpedoimalla Weihaiwein taistelussa Kiinan keisarikunnan laivaston panssariristeilijä Laiyuanin. Alus poistettiin alusluettelosta huhtikuussa 1908 ja se romutettiin vuonna 1927. == Lähteet == * * === Viitteet === Luokka:Keisarillisen Japanin laivaston torpedoveneet Luokka:Yarrow’n valmistamat alukset Luokka:Japanilaiset Venäjän–Japanin sodan torpedoveneet Luokka:Japanilaiset ensimmäisen Kiinan–Japanin sodan sotalaivat
Novosibirskin päärautatieasema

Novosibirskin päärautatieasema () Venäjän Novosibirskin alueen keskuksen, miljoonakaupunki Novosibirskin päärautatieasema. Asema sijaitsee kaupungin ydinkeskustassa noin kilometri Objoen koillispuolella ja kuuluu Venäjän rautateiden asemaverkostoon. Asema on Venäjän rautateiden alueellisiin tytäryhtiöihin lukeutuvan Länsi-Siperian rautateiden pääasema. Rautatieliikenne Novosibirskin ja Moskovan välillä alkoi vuonna 1893. Nykyinen päärautatieasema otettiin käyttöön joulukuun lopussa vuonna 1939. Kaksikerroksinen asemarakennus on nykypinta-alaltaan noin 29 000 neliömetriä ja sinne sopii jopa 3 900 matkustajaa. Asemarakennuksen 2. kerroksessa on muun muassa lippukassoja ja asemahotelli. Kaukoliikennettä palvelevan vanhan asemarakennuksen eteläpuolella on uudempi lähijunaliikenteen asemarakennus. Kuva:Novosibirsk railway station and square.jpg|Novosibirskin päärautatieasema ja rautatieaseman aukio. Kuva:Novosibirsk railway station and square at night.jpg|Novosibirskin asemanseutu illalla. Kuva:Вокзал Новосибирска.jpg|Novosibirskin rautatieasema. Kuva:Transib Novosibirsk.jpg|Aseman ratapihan suunnalta. == Lähteet == ==Aiheesta muualla== * Novosibirskin päärautatieasema kartalla (yandex.ru) * Kaukojunien aikatauluja Novosibirskin päärautatieasemalle (rasp.yandex.ru) * Lähijunien aikatauluja Novosibirskin rautatieasemalle (rasp.yandex.ru) * Aikatauluhaku Novosibirskin päärautatieaseman kaukojunille (poezda.net) * Alueellisen rautatieyhtiön, Länsi-Siperian rautatien - Zapadno-Sibirskaja Železnaja Doroga - sivusto (zszd.rzd.ru) Luokka:Venäjän rautatieliikennepaikat Pääarautatieasema Luokka:1890-luvulla rakennetut rautatieliikennepaikat Luokka:1893
Jalkapallon Suomensarjan kausi 1958

Suomensarjan kausi 1958 oli Suomen toiseksi korkein sarjataso Suomessa kaudella 1958. Suomensarja pelattiin kolmessa kahdeksan joukkueen lohkossa. Lohkovoittajat nousivat seuraavaksi kaudeksi mestaruussarjaan ja kunkin lohkon viimeinen putosi maakuntasarjaan. == Suomensarjan sarjataulukot == ===Etelälohko=== ===Länsilohko=== ===Pohjoislohko=== ==Lähteet== Luokka:Vuoden 1958 jalkapallo 1958
Eric’s Trip

Eric’s Trip on kanadalainen indie rock -yhtye, joka perustettiin Monctonissa vuonna 1990. Eric’s Trip saavutti näkyvyyttä ensimmäisenä kanadalaisena yhtyeenä, joka sai levytyssopimuksen Seattlen grunge-levy-yhtiö Sub Popin kanssa 1990-luvun alussa. == Jäsenet == * Julie Doiron - basso, kitara, laulu * Chris Thompson - kitara, basso, rummut, laulu * Rick White - laulu, kitara * Ed Vaughan - rummut (1990-1991) * Mark Gaudet- rummut, laulu (1991-) ==Diskografia== ===Albumit=== * Love Tara (1993) * Forever Again (1994) * Purple Blue (1996) * Long Days Ride ’Till Tomorrow (1997) * The Eric’s Trip Show (2001) * Live in Concert November 4th, 2001 (2001) * Bootleg (2007) ===EP:t/Kasetit=== * Eric’s Trip (1990) * Catapillars(1991) * Drowning (1991) * Warm Girl (1992) * Belong (1992) * Peter (1993) * Songs About Chris (1993) * Julie and the Porthole to Dimentia (1993) * Trapped In New York (1993) * Warm Girl (1993) * The Gordon Street Haunting (1994) * The Road South (1995) Luokka:Kanadalaiset rockyhtyeet
Harald Vilhelm Lunelund

Harald Vilhelm Lunelund (27. heinäkuuta 1882 Viipuri – 17. helmikuuta 1950 Helsinki)Prof. Harald Lunelund kuollut. Helsingin Sanomat, 19.2.1950, s. 4. oli suomalainen fyysikko. Lunelundin vanhemmat olivat lehtori Johannes Lunelund ja Johanna Helena Wegelius ja puoliso vuodesta 1905 Dagny Elisabeth Dorothea Berg. Lunelund valmistui filosofian kandidaatiksi 1905 ja lisensiaatiksi (tohtoriksi) 1910, väitöskirjan aiheenaan Über die Struktur einiger Spektrallinien und ihren Zeeman-Effekt in schwachen Magnetfeldern. Lunelund toimi Helsingissä useiden eri ruotsinkielisten oppikoulujen matematiikan opettajana, pisimpään ruotsalaisessa jatko-opistossa 1911-1922. Helsingin yliopiston fysiikan laitoksen assistentiksi hän tuli 1912 ja vuodesta 1914 sen ohella fysiikan dosentiksi. Professoriksi hänet nimitettiin 1930. Lunelund opiskeli 1908-1910 Saksassa professori ja sittemmin nobelisti Johannes Starkin johdolla, perehtyen erityisesti spektritutkimuksiin. Vuodesta 1922 alkaen hän paneutui Suomen säteilyilmaston tutkimukseen, hän oli vuodesta 1929 kansainvälisen säteilykomission ja vuodesta 1936 kansainvälisen valokomission jäsen. ==Lähteet== Luokka:Suomalaiset opettajat Luokka:Suomalaiset fyysikot Luokka:Helsingin yliopiston professorit Luokka:Suomalaiset professorit Luokka:Vuonna 1882 syntyneet Luokka:Vuonna 1950 kuolleet
Jekaterinburgin rautatieasema

Jekaterinburgin rautatieasema (, vuoteen 2010 saakka myös ) Venäjän Sverdlovskin alueen keskuksen, miljoonakaupunki Jekaterinburgin matkustajaliikenteen päärautatieasema. Asema sijaitsee kaupungin ydinkeskustan pohjoispuolella. Se kuuluu Venäjän rautateiden keskeisimpiin rautatieasemiin. Asema on Venäjän rautateiden alueellisen tytäryhtiön, Sverdlovskaja Železnaja Dorogan, päärautatieasema. Asema-alueella toimii rautatiemuseo. == Lähteet == ==Aiheesta muualla== * Jekaterinburgin rautatieasema kartalla (yandex.ru) * Kaukojunien aikatauluja Jekaterinburgin rautatieasemalle (rasp.yandex.ru) * Lähijunien aikatauluja Jekaterinburgin rautatieasemalle (rasp.yandex.ru) * Aikatauluhaku Sverdlovskin (Jekaterinburgin) rautatieaseman kaukojunille (poezda.net) * Venäjän rautateiden alueellinen tytäryhtiö Sverdlovskaja Železnaja Doroga (SvŽD) (svzd.rzd.ru) Luokka:Venäjän rautatieliikennepaikat Luokka:Jekaterinburg
Yleisluistelun Suomen-mestaruuskilpailut 1953

Suomen vuoden 1953 miesten yleisluistelumestaruuksista kilpailtiin Jyväskylässä 24.-25.tammikuuta. Naiset kilpailivat Kuopiossa 31. tammikuuta -1. helmikuuta. Kilpailuun osallistui kaikkiaan 18 mies- ja yhdeksän naisluistelijaa. Miesten yleiskilpailun ohessa ratkaistiin matkamestaruudet. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet 1 Kauko Salomaa 47,2 2 8.59,2 1 2.28,7 2 18.30,8 1 206,227 2 Toivo Salonen 45,2 1 9.13,3 6 2.26,5 1 19.06,9 5 206,708 3 Antero Ojala 48,0 7 9.09,4 4 2.28,8 3 18.37,3 2 208,405 4 Pentti Lammio 48,5 8 9.08,1 3 2.30,8 7 18.43,0 3 210,127 5 Vilho Raami 48,8 11 9.11,0 5 2.31,6 8 18.47,4 4 210,770 6 Juhani Järvinen 47,3 3 9.07,4 2 2.30,5 6 19.59,9 10 212,202 7 Raimo Mäkelä 47,6 6 9.28,3 8 2.30,2 5 19.28,0 7 212,797 8 Mauri Suomalainen 47,3 3 9.29,4 9 2.29,7 4 19.48,7 8 213,575 9 Raimo Reijonen 49,0 13 9.42,1 13 2.36,0 11 19.59,6 9 219,190 10 Eino Salomaa 50,6 16 9.36,7 11 2.40,0 15 19.21,9 6 219,698 === Naisten yleismestaruus === Sija Kilpailija 500 m # 3 000 m # 1 000 m # 5 000 m # Pisteet 1 Eevi Huttunen 52,5 1 5.46,8 1 1.48,4 1 10.02,0 1 224,700 2 Meeri Pekonen 54,7 3 6.23,3 4 1.55,4 2 11.03,2 4 242,603 3 Armi Mäkinen 56,5 4 6.16,4 3 1.56,1 3 10.54,4 2 242,713 4 Aulikki Väisänen 1.00,7 7 6.15,5 2 1.58,4 4 11.00,2 3 248,653 5 Helga Kuronen 54,3 2 7.15,6 6 1.59,4 5 12.23,0 5 260,600 6 Lea Tossavainen 60,3 6 7.05,9 5 2.06,4 7 12.28,4 6 269,323 7 Hanna-Maija Ulén 57,5 5 9.01,3 9 2.05,0 6 8 Inkeri Silvennoinen 8.15,5 7 2.20,9 8 14.04,7 7 9 Sirkka Varis 66,50 8 8.51,1 8 == Lähteet == * Tuloksia SpeedSkatingNews-sivustolta (miehet) * Tuloksia SpeedSkatingNews-sivustolta (naiset) Luokka:Vuoden 1953 pikaluistelu Luokka:Jyväskylän urheilutapahtumat Luokka:Kuopion urheilutapahtumat Luokka:Pikaluistelun Suomen-mestaruuskilpailut
Luettelo työväenlauluista

Tämä on luettelo tunnetuimmista työväenlauluista. == Kansainvälisesti tunnettuja työväenlauluja == * Bandiera Rossa * Bella ciao * Kansainvälinen * Kisällilaulu * Köyhälistön laulu * Nuorison marssi * Marseljeesi * Punalippu * Surumarssi * Valkean vallan aaveet * Vapaa Venäjä * Varšavjanka * Yhteisrintama == Suomalaisia työväenlauluja== * Balladi toveri Viljasesta * Barrikadimarssi * Kolme pikku miestä * Kätten työtä * Köyhälistön marssi * Laulu II maailmansodasta * Laulu 20 perheestä * Laulu punaisesta sydämestä * Lenin-setä asuu Venäjällä * Perustuslaillisten riemumarssi * Punakaartin marssi * Punaorvon vala * Riistäjän lait * Taistojen tiellä * Tango fasismin ja kapitalismin suhteesta * Työväen marssi * Vapauden kaiho * Veli, sisko Luokka:Luettelot musiikista
Johan Wanaeus

Johan Wanaeus (22. toukokuuta 1680 Orivesi – 5. toukokuuta 1746 Orivesi) oli suomalainen pappi ja latinaksi julkaissut runoilija. Wanaeuksen vanhemmat olivat kappalainen Johannes Petri Wanaeus ja Margareta Prytz. Wanaeuksen ensimmäinen puoliso vuodesta 1708 oli Anna Flachsenius (k. 1723), toinen vuodesta 1725 Maria Gertrud Arenfelt, rovasti Aron Hoffrenin leski, ja kolmas vuodesta 1732 Margareta Juslenius (k. 1768). Wanaeus vihittiin papiksi 1705 ja maisteriksi 1707. Hän toimi pappina Lappeenrannassa 1706–1710 ja sitten Karjalan rakuunarykmentin pastorina, ottaen osaa suuren Pohjan sodan aikaiseen Norjan retkeen 1718–1719. Vuonna 1722 Wanaeus kutsuttiin Oriveden kirkkoherraksi. Hän oli latinan kielen taitaja, jonka latinaksi julkaisemia runoja painettiin, kuten Oratio metrica de peccato originis (1724) ja Jesu Christi passio cruenta (1746). Wanaeus avusti Daniel Jusleniusta tämän laatiman suomen kielen sanakirjan Suomalaisen Sana-Lugun Coetus valmistamisessa, sen alussa on hänen kirjoittamansa onnitteluruno. Viitattu 17.3.2013. == Lähteet == Luokka:Suomalaiset runoilijat Luokka:Suomen evankelis-luterilaisen kirkon papit Luokka:Vuonna 1680 syntyneet Luokka:Vuonna 1746 kuolleet